Lars Sæter

Lars Sæter () var ein norsk emissær, forretningsmann og politikar frå Surnadal. Sæter var i to valperiodar stortingsrepresentant frå Sør-Trøndelag og for Kristeleg Folkeparti.

Liv og gjerning
Far hans var handelsmann og blekkslagar på Surnadalsøra. Sjølv gjekk han i åra frå 1914 til 1919 både folkehøgskule, middelskule, befalskurs og bibelskule. Mange år seinare, 1939, plussa han på med eksamen frå handelsskule.

Sæter arbeidde i tida 1919-27 som emissær og ungdomssekretær i Indremisjonsselskapet. Deretter var han redaktør for vekebladet Hyrden, som kom ut i Trondheim, i ti år fram til 1937. Perioden 1934-37 var han også disponent for Trøndelag misjonshotell. Sidan var disponent for Nordenfjeldske oljeselskap 1937-52, og distriktssjef i Mobil Oil A/S Norge 1952-63.

Sæter var 1933-54 medlem i Nidaros bispedømmeråd og frå 1945 til -61 bystyremedlem i Trondheim. I 1963-64 var han heradsstyremedlem i Surnadal. Både i Trondheim og Surnadal hadde han fleire leiande kommunale verv. Han var elles formann 1945-51 i Felleskommunikasjonsnemnda for Trondheim og Strinda og 1945-53 formann i Trondheim og Levanger krins av Kristeleg Folkeparti. Også styreformann 1945-55 i det kristelege dagbladet Dagsavisa i Trondheim, samt styreformann 1965-68 i Trondheim Bilruter.

Til stortingsvalet hausten 1953 stod Sæter på fyrsteplassen til Kristeleg Folkeparti i Sør-Trøndelag. Han vart vald til representant med stor margin, og attvald i 1957. I begge tingperiodane var han medlem i Samferdslekomiteen.

Kjelder
Stortingsbiografi

Kategori:Stortingsrepresentantar for Sør-Trøndelag
Kategori:Stortingsrepresentantar frå KrF
Kategori:Stortingsrepresentantar 1954-1957
Kategori:Stortingsrepresentantar 1958-1961
Kategori:Lokalpolitikarar i Trondheim
Kategori:KrF-politikarar i Sør-Trøndelag
Kategori:Lokalpolitikarar i Surnadal
Kategori:KrF-politikarar i Møre og Romsdal
Kategori:Norske kristne predikantar
Kategori:Folk frå Surnadal
Kategori:Folk frå Trondheim